Anexa nr. 2

La H.C.L. nr. \_\_\_/17.09.2014.

**STUDIU DE OPORTUNINATE**

**privind delegarea serviciului public de salubrizare a comunei Tinosu prin concesiune**

În cadrul Serviciului public de salubrizare a comunei Tinosu se vor desfăşura activităţi de bază, după cum urmează:

1. precolectarea, colectarea si transportul deseurilor municipale, inclusiv ale deseurilor toxice periculoase din deseurile menajere, cu exceptia celor cu regim special;

Serviciul care urmează a fi delegat prin concesiune este – Serviciul Public de Salubrizare a comunei Tinosu.

**CAP. 1. DESCRIEREA ACTIVITĂŢILOR**

Serviciul Public de Salubrizare a comunei Tinosu are în componenţa sa următoarele activităţi specifice:

- precolectarea, colectarea si transportul deseurilor municipale, inclusiv ale deseurilor toxice periculoase din deseurile menajere, cu exceptia celor cu regim special;

Aceste activităţi specifice se vor efectua ori de căte ori este nevoie astfel încât să se asigure curăţenia la nivelul comunei Tinosu.

Această activitate se poate realiza doar de operatori licenţiaţi de organele competente, acestia trebuind să facă dovada unei baze logistice corespunzătoare cerinţelor stabilite de autoritatea locală.

**CAP. 2 IMPACT ECONOMIC, SOCIAL SI DE MEDIU**

Prin Legea nr. 101/2006 Legea serviciului de salubrizare a localităților, republicată, a fost stabilit cadrul pentru organizarea, monitorizarea si gestionarea serviciilor publice de salubrizare în localităţi.

Ţinând seama de strategia naţională cu privire la deseurile solide si de prevederile directivelor europene, salubrizarea localităţilor este un serviciu public local de gospodărire comunală organizat, condus, coordonat, reglementat, monitorizat si controlat de autorităţile administraţiei publice locale, cuprinzând o serie de activităţi specifice.

Principiile care stau la baza organizării si funcţionării acestui serviciu public sunt:

1. protectia sanatatii populatiei;
2. autonomia locala si descentralizarea serviciilor;
3. responsabilitatea fata de cetateni;
4. conservarea si protectia mediului inconjurator;
5. asigurarea calitatii si continuitatii serviciului;
6. tarifarea echitabila, corelata cu calitatea si cantitatea serviciului prestat;
7. nediscriminarea si egalitatea de tratament al utilizatorilor;
8. transparenta, consultarea si antrenarea in decizii ale cetatenilor;
9. administrarea corecta si eficienta a bunurilor din proprietatea publica sau privata a unitatilor administrativ- teritoriale si a banilor publici;
10. securitatea serviciului;
11. dezvoltare durabila.

**CAP. 3 MOTIVELE CARE JUSTIFICĂ DELEGAREA PRIN CONCESIUNE A SERVICIULUI PUBLIC DE SALUBRIZARE A COMUNEI TINOSU**

Având în vedere necesitatea alinierii la directivele Uniunii Europene, necesitatea concesionării serviciului public de salubrizare al comunei Tinosu este motivată din punct de vedere economic prin prisma cerinţelor tehnice ridicate pe care trebuie să le îndeplinească prestarea serviciului. De asemenea, la nivelul Primăriei nu există dotarea tehnică necesară prestării activităţilor de mai sus la standardele şi cerinţele stipulate de legiuitor în legile speciale privitoare la domeniul salubrizării localităţilor.

Având în vedere faptul că prestarea serviciului de precolectare, colectare si transport a deseurilor municipale, inclusiv a deseurilor toxice periculoase din deseurile menajere, cu exceptia celor cu regim special în comuna Tinosu, se poate face în condiţii de eficenţă, calitate şi promptitudine numai în situaţia delegării gestiunii serviciului prin concesiune către un operator economic care să aibă dotarea tehnică necesară şi personal de specialitate cu pregătire în domeniul salubrizării, considerăm oportună alegerea acestei modalităţi instituite de legiuitor pentru incheierea contractului de delegare de gestiune, autoritatea locală fiind indrituită să încheie în acest sens un contract de concesionare a serviciului.

**CAP. 31 MOTIVE CARE JUSTIFICĂ ALEGEREA UNEI PROCEDURI DE URGENȚĂ PENTRU DELEGAREA PRIN CONCESIUNE A SERVICIULUI PUBLIC DE SALUBRIZARE A COMUNEI TINOSU**

În prezent U.A.T. Comuna Tinosu are ca operator al serviciului public de salubrizare S.C. ITECOL TEHNICA S.R.L. Serviciul a fost prin licitație publică deschisă, în anul 2005, către S.C. ITECOL TEHNICA S.R.L. (contract nr. 1850/29.08.2005 şi act adițional de prelungire nr. 2048/20.06.2013), termenul contractului urmând a expira la data de 01.09.2015.

Prin adresa din data de 15.07.2014, înregistrată la sediul instituției sub nr. 2753/06.08.2014, S.C. EUROINSOL CONSULTING S.P.R.L., în calitate de administrator judiciar al concesionarului, aduce la cunoştința executivului iminența stării de insolvabilitate a S.C. ITECOL TEHNICA S.R.L., anunțându-ne totodată că se impune să luăm toate măsurile în vederea înlocuirii operatorului de salubrizare. Termenul de judecată în dosarul de faliment este 19.09.2014.

În consecință, se impune desemnarea altui operator cu care autoritatea publică locală să încheie contract de delegare a gestiunii serviciului public de salubrizare a comunei.

Potrivit dispozițiilor art. 2181 din O.U.G. nr. 34/2006, cu modificările şi completările ulterioare, coroborate cu cele ale art. 26 şi art. 27 din Normele de aplicare a prevederilor referitoare la atribuirea contractelor de concesiune de lucrări publice şi a contractelor de servicii prevăzute în O.U.G. nr. 34/2006, autoritatea contractantă are dreptul de a atribui contractul de concesiune de servicii prin aplicarea uneia dintre procedurile prevăzute la art. 18 alin. (1) lit. a)-c), precum şi a negocierii cu publicarea prealabilă a unui anunț de participare in situațiile prevăzute la art. 110 sau in cele prevăzute la art. 251 alin. (1).

În cazul de față, derularea oricăreia dintre procedurile prevăzute de art. 18 alin. (1) lit. a)-c) presupune ca serviciul public de salubrizare să poată fi încredințat unui operator cel mai devreme la începutul anului 2015. Lipsa asigurării serviciului public de salubrizare în perioada cuprinsă între încetarea prestării activității de catre S.C. ITECOL TEHNICA S.R.L. şi desemnarea unui nou operator pune în pericol sănătatea populației, generând grave consecințe sociale şi de mediu la nivelul localității.

Ținând seama de toate aspectele prezentate mai sus, este necesară derularea unei proceduri de urgență prin care să fie desemnat un operator de salubrizare care să asigure continuitatea acestui serviciu în localitate.

În concesință, apreciem că sunt incidente dispozițiile art. 122 lit. c) din O.U.G. nr. 34/2006 cu modificările şi completările ulterioare care prevăd că: ***„Autoritatea contractantă are dreptul de a aplica procedura de negociere fără publicarea prealabilă a unui anunț de participare ca o măsură strict necesară, atunci când perioadele de aplicare a licitației deschise, a licitației restrânse, a negocierii cu publicarea prealabilă a unui anunț de participare sau a cererii de oferte nu pot fi respectate din motive de extremă urgență, determinate de evenimente imprevizibile şi care nu se datorează sub nicio formă unei acțiuni sau inacțiuni a autorității contractante. Autoritatea contractantă nu are dreptul de a stabili durata contractului pe o perioada mai mare decat cea necesară, pentru a face fata situației de urgență care a determinat aplicarea procedurii de negociere fără publicarea prealabilă a unui anunț de participare. În cazuri de forță majoră sau în cazuri temeinic motivate autoritatea contractantă are dreptul de a emite un ordin de începere a serviciilor/lucrărilor concomitent cu inițierea procedurii de negociere fără publicarea prealabilă a unui anunț de participare.”***

Ținand cont de cele arătate mai sus, considerăm că este oportună ***delegarea de gestiune prin concesiune a serviciului public de salubrizare*** a comunei Tinosu, conform legislaţiei în vigoare, prin ***negociere fără publicarea prealabilă a unui anunț de participare.***

Întocmit de Colectivul de coordonare şi supervizare

Preşedinte: Andrei Iulian-Gabriel, primar

Secretar: Costache Mirela, secretar comună

Membri: Ghiță Stelian, viceprimar

Vlad Adriana, şef Birou financiar-contabilitate, taxe şi impozite, resurse umane

Stan Sorina, inspector urbanism

Preda Georgeta-Violeta, consilier compartiment agricol şi cadastru

Zaharia Daniel, administrator S.C. KRYNADA SMART SOLUTION S.R.L., expert extern